જયારે તમે ગહન ચિંતન કરતાં હશો ત્યારે બીજા લોકો તમને કંટાળાજનક, પંડિતાઈ કરવા વાળા, શંકાશીલ, વધુ પડતાં સાવચેત, બંધિયાર અને આવા અનેક બીજા સંબોધનો કરશે. તે એક માનવ સહજ લાગણી છે કે તેઓ પોતે જે વિચારને સત્ય માને છે તેમાં તમે પણ વિશ્વાસ કરો તેવું તેઓ ઇચ્છતાં હોય છે, પરંતુ તેનો અર્થ એવો નથી કે તેઓ સાચા છે કે પછી ખરેખર સારી રીતે માહિતગાર પણ છે. જયારે પણ કશુક અવાસ્તવિક લાગે ત્યારે તે કદાચ અવાસ્તવિક જ નહિ પરંતુ અસત્ય પણ હોય છે. કોઈ પણ માર્ગ કે જેનાં ઉપર ચાલવું સર્વથા યોગ્ય હોય તે ક્યારેય શોર્ટકટની સવલત આપતો હોતો નથી. જેવી રીતે તમે કોઈ નવી ભાષા કે નવું કૌશલ્ય શીખતાં હોવ છો, તેમ તમે તમારા અન્તર્જ્ઞાનનાં અવાજને સાંભળવાનું પણ શીખી શકો છો. તે ફક્ત એક જ વાર બોલતું હોય છે, ખુબ જ ધીમેથી અને તે એકદમ સહજ હોય છે.